
**การประชุมและนำเสนอผลงานวิชาการ**

**การประชุมวิชาการเครือข่ายวิจัยนิเวศวิทยาป่าไม้ประเทศไทย ครั้งที่ 13**

(Thai Forest Ecological Research Network Conference, T-FERN #13)

เรื่อง “องค์ความด้านรู้นิเวศวิทยาในการแก้ปัญหาเพื่อมุ่งสู่สังคมที่ยั่งยืน

(Ecological knowledge-based solution toward sustainable society)”

ระหว่างวันที่ 25 - 27 มกราคม พ.ศ. 2567

ณ คณะวนศาสตร์ มหาวิทยาลัยเกษตรศาสตร์

### 1. หลักการและเหตุผล

ปัจจุบันถือได้ว่า ประเด็นเรื่องของการสูญเสียทรัพยากรธรรมชาติ (depletion of resources) การเสื่อมโทรมของระบบนิเวศทั้งด้านโครงสร้างและหน้าที่ (degradation of ecosystem structure and function) ตลอดจนการสูญเสียความหลากหลายทางชีวภาพ (loss of biodiversity) เป็นหัวข้อที่นักวิทยาศาสตร์ทั่วโลกให้ความสำคัญมากในการที่จะดูแลรักษาระบบนิเวศต่าง ๆ ทั่วโลกให้คงอยู่อย่างยั่งยืน เนื่องจากของการเปลี่ยนแปลงตามธรรมชาติภายในระบบนิเวศมีการเปลี่ยนแปลงอย่างช้า ๆ โดยอาจต้องใช้เวลาเป็นสิบหรือร้อยปี จึงจะสามารถพิสูจน์ได้ถึงการเปลี่ยนแปลงที่เกิดขึ้น ดังนั้น การสร้างเครือข่ายวิจัย (research network) และให้ความสำคัญการวิจัยนิเวศวิทยาระยะยาว (long-term ecological research) จึงจำเป็นอย่างยิ่งที่ต้องเร่งเรียนรู้และทำความเข้าใจถึงปฏิสัมพันธ์ต่าง ๆ ขององค์ประกอบทั้งสิ่งมีชีวิตและไม่มีชีวิตภายในระบบนิเวศ (interaction between biotic and abiotic component of ecosystems) เพื่อประยุกต์ใช้ในการฟื้นฟูระบบนิเวศ (ecosystem restoration) และการจัดการทรัพยากรธรรมชาติอย่างยั่งยืน (sustainable natural resources management)

งานวิจัยนิเวศวิทยาป่าไม้ในประเทศไทยมีการดำเนินการเรื่อยมาตั้งแต่ปี พ.ศ. 2503 อย่างไรก็ตาม ผลงานวิจัยดังกล่าวล้วนมุ่งให้ความสำคัญเฉพาะการสำรวจชนิดพืชเพื่อนำไปสู่การจัดการป่าไม้ด้านวนวัฒน์ (silvics) ซึ่งในสมัยก่อนนั้นวิธีการวิจัยมักใช้การสำรวจด้วยแปลงขนาดเล็ก เพื่อสำรวจพรรณไม้ขนาดใหญ่และสำรวจในระยะเวลาอันสั้น ผลงานดังกล่าวมีความสำคัญต่อการเรียนรู้ความหลากชนิด (species diversity) และการจำแนกระบบนิเวศป่าไม้ (forest classification) เมื่อพิจารณาจากองค์ประกอบของพรรณพืช (species composition) ที่แตกต่างกันในแต่ละชนิดป่าของประเทศไทย การสำรวจในระยะเวลาอันสั้น ใช้พื้นที่สำรวจขนาดเล็กและไม่มีการติดตาม (monitoring) การเปลี่ยนแปลงในพื้นที่เดิมที่แตกต่างตามช่วงเวลา ส่งผลให้การวิจัยดังกล่าวเกิดข้อจำกัดต่อการประยุกต์ใช้เพื่อการฟื้นฟูระบบนิเวศรวมถึงการจัดการป่าอย่างยั่งยืน โดยเฉพาะอาศัยความรู้ด้านการกระจายตัวเชิงพื้นที่ (spatial distribution) ของชนิดพรรณพืชที่มีความสัมพันธ์กับความต้องการทางนิเวศวิทยา (amplitude of tolerance) เฉพาะของแต่ละชนิด ตลอดจนพลวัตป่า (forest dynamics) หรือการเปลี่ยนแปลงระบบนิเวศป่าไม้ที่มีความสัมพันธ์กับการเปลี่ยนแปลงสภาพภูมิอากาศ (climate change) ที่มีความแปรปรวนอยู่ และเพื่อตอบสนองการเปลี่ยนแปลงของระบบนิเวศป่าไม้ในภาพรวมของประเทศ จึงได้เกิดการรวมตัวกันของกลุ่มนักวิจัยนิเวศวิทยาป่าไม้และสิ่งแวดล้อม ในหลายหน่วยงานของประเทศไทย จนกระทั่งก่อตั้งเครือข่ายงานวิจัยภายใต้ชื่อ **“เครือข่ายวิจัยนิเวศวิทยาป่าไม้ประเทศไทย (Thai Forest Ecological Research Network, T-FERN)”ภายใต้การดำเนินงานของ “ศูนย์ประสานงานเครือข่ายวิจัยนิเวศวิทยาป่าไม้ประเทศไทย (Cooperation Centre of Thai Forest Ecological Research Network)”** โดยมี**วัตถุประสงค์เพื่อสร้างความร่วมมือระหว่างนักวิจัยที่เกี่ยวข้องในการสร้างสรรค์งานวิจัยร่วมกัน ส่งเสริมการเผยแพร่ผลงานทางวิชาการ บทความ ส่งเสริมการฝึกอบรม หรือข้อเสนอแนะต่อสังคม รวมถึงการจัดประชุมสัมมนาวิชาการด้านนิเวศวิทยา** เพื่อเร่งศึกษาวิจัยให้เกิดความเข้าใจถึงการจัดการทรัพยากรธรรมชาติอย่างยั่งยืน รวมถึงการฟื้นฟูระบบนิเวศด้วยองค์ความรู้ทางนิเวศวิทยา ได้มีการจัดการประชุมทางวิชาการและนำเสนอผลงานเครือข่ายฯ ขึ้นครั้งแรกเมื่อเดือนมกราคม พ.ศ. 2555 ที่คณะวนศาสตร์ มหาวิทยาลัยเกษตรศาสตร์ พร้อมทั้งมีการจัดพิมพ์เอกสารรายงานการประชุม (Proceedings) ในทุกครั้ง นอกจากนี้ ศูนย์ประสานงานเครือข่ายวิจัยนิเวศวิทยาป่าไม้ประเทศไทย ยังได้จัดตั้ง **วารสารวิจัยนิเวศวิทยาป่าไม้เมืองไทย (Thai Forest Ecological Research Journal)** เมื่อปี พ.ศ. 2561 เพื่อเป็นการยกระดับคุณภาพและมาตรฐานของบทความทางวิชาการให้เป็นที่ยอมรับมากขึ้น โดยมีการตีพิมพ์ปีละ 2 ฉบับ มีการเผยแพร่ผ่านทางรูปเล่มวารสารและรูปแบบออนไลน์ **ผู้สนใจสามารถดาวน์โหลดเอกสารได้จาก Website:** [**www.tferj.forestku.com**](http://www.tferj.forestku.com) การดำเนินงานทั้งด้านส่งเสริมงานวิจัยระหว่างสมาชิกในเครือข่ายฯ พัฒนาศักยภาพนักวิจัย และรวมถึงการนำเสนอผลงานผ่านการประชุมทางวิชาการเครือข่ายฯ ตลอดระยะเวลา 12 ปี ที่ผ่านมานับว่ามีประโยชน์ต่อการประยุกต์ใช้ในการจัดการทรัพยากรธรรมชาติเป็นอย่างมาก

ดังนั้น ศูนย์ประสานงานครือข่ายวิจัยนิเวศวิทยาป่าไม้ประเทศไทย ภาควิชาชีววิทยาป่าไม้ คณะวนศาสตร์ จึงร่วมกับ ศูนย์วิทยาการขั้นสูงด้านทรัพยากรธรรมชาติเขตร้อน ศูนย์ความเป็นเลิศทางวิชาการด้านไผ่ มหาวิทยาลัยเกษตรศาสตร์ กรมอุทยานแห่งชาติ สัตว์ป่า และพันธุ์พืช องค์การพิพิธภัณฑ์วิทยาศาสตร์แห่งชาติ และ บริษัท ปตท. จำกัด (มหาชน) จัดประชุมทางวิชาการเครือข่ายวิจัยนิเวศวิทยาป่าไม้ประเทศไทย ครั้งที่ 13 ภายใต้หัวข้อ “**องค์ความด้านรู้นิเวศวิทยาในการแก้ปัญหาเพื่อมุ่งสู่สังคมที่ยั่งยืน (Ecological knowledge-based solution toward sustainable society)” ระหว่างวันที่ 25 - 27 มกราคม พ.ศ. 2567** ในรูปแบบภายในสถานที่จัดการประชุม (onsite conference) เพื่อนำเสนอผลงานทางวิชาการและเป็นการแลกเปลี่ยนองค์ความรู้ด้านนิเวศวิทยา ระหว่างนักวิชาการ นิสิต นักศึกษา รวมถึงผู้สนในทั่วไป ซึ่งจะทำให้การขยายกลุ่มเครือข่ายฯ และส่งเสริมประสิทธิภาพการดำเนินงานภายในเครือข่ายฯ ในด้านการศึกษาวิจัย ตลอดจนการประยุกต์องค์ความรู้ด้านนิเวศวิทยาเพื่อการจัดการและการอนุรักษ์ทรัพยากรธรรมชาติของประเทศให้มีประสิทธิภาพ เพื่อมุ่งสู่สังคมที่ยั่งยืนต่อไป

**2. วัตถุประสงค์**

1. เพื่อเสริมสร้างให้เกิดการพัฒนางานวิจัย การเรียนการสอน การพัฒนานิสิต ตลอดจนการบูรณาการภารกิจดังกล่าวเข้าไว้ด้วยกัน พัฒนาความร่วมมือด้านวิชาการระหว่างหน่วยงานที่เกี่ยวข้องทั้งภายในและภายนอกประเทศ

2. เพื่อส่งเสริมแรงงจูงใจต่อการค้นคว้า วิจัยที่เกี่ยวข้องทางด้านนิเวศวิทยา ทั้งนิเวศวิทยาป่าไม้และสัตว์ป่า เพื่อนำไปสู่การฟื้นฟูระบบนิเวศ การจัดการอนุรักษ์และการจัดการทรัพยากรป่าไม้ได้อย่างมั่นคงและยั่งยืน

3. เพื่อส่งเสริมการนำเสนองานวิจัยที่แสดงให้เห็นถึงความสำเร็จในการฟื้นฟูระบบนิเวศ และผลงานการศึกษาวิจัย ตรวจสอบ ติดตามผล รวมทั้งการประยุกต์ใช้เทคโนโลยีสมัยใหม่ในการศึกษานิเวศวิทยาให้กว้างขวางขึ้น

4. เพื่อสนับสนุนให้ผู้เกี่ยวข้องทั้งผู้บริหาร นักวิชาการ ผู้เกี่ยวข้อง และผู้สนใจทั่วไป จากหน่วยราชการ รัฐวิสาหกิจ และเอกชน ได้แลกเปลี่ยนความรู้เพื่อนำไปสู่การประยุกต์ใช้องค์ความรู้จากการวิจัยให้เกิดประโยชน์สูงสุด

**3. หน่วยงานรับผิดชอบ/ผู้รับผิดชอบ**

ศูนย์ประสานงานเครือข่ายวิจัยนิเวศวิทยาป่าไม้ประเทศไทย

ภาควิชาชีววิทยาป่าไม้ คณะวนศาสตร์ มหาวิทยาลัยเกษตรศาสตร์

ศูนย์วิทยาการขั้นสูงด้านทรัพยากรธรรมชาติเขตร้อน มหาวิทยาลัยเกษตรศาสตร์

ศูนย์ความเป็นเลิศทางวิชาการด้านไผ่ มหาวิทยาลัยเกษตรศาสตร์

กรมอุทยานแห่งชาติ สัตว์ป่า และพันธุ์พืช

องค์การพิพิธภัณฑ์วิทยาศาสตร์แห่งชาติ

บริษัท ปตท. จำกัด (มหาชน)

**4. วันจัดการประชุม**

ระยะเวลา 3 วัน ระหว่าง **วันที่ 25 - 27 มกราคม พ.ศ. 2567**

**5. หัวข้อและเนื้อหาของการประชุมวิชาการ**

การประชุมทางวิชาการเครือข่ายวิจัยนิเวศวิทยาป่าไม้ประเทศไทย ครั้งที่ 13 จะจัดให้มีการเสนอผลงานซึ่งเป็นงานค้นคว้า วิจัย และรวบรวมของนักวิชาการและบุคคลต่าง ๆ เพื่อส่งเสริมให้มีการนำข้อมูล และหลักวิชาการด้านนิเวศวิทยาที่ใช้ในการฟื้นฟูระบบนิเวศ รวมถึงเพื่อการอนุรักษ์ความหลากหลายทางชีวภาพ และการจัดการทรัพยากรธรรมชาติอย่างยั่งยืน ขอบเขตผลงานอยู่ภายใต้สาขา หรือที่เกี่ยวข้องกันระหว่างสาขา ดังนี้

**1. การพิทักษ์ บูรณะ และส่งเสริมการใช้ประโยชน์ที่ยั่งยืนของระบบนิเวศบนบก**: เกี่ยวข้องกับงานวิจัยนิเวศวิทยาป่าไม้เพื่อ การฟื้นฟูระบบนิเวศ การจัดการป่าไม้อย่างยั่งยืน การต่อสู้กับการแปรสภาพเป็นทะเลทราย

การหยุดยั้งและฟื้นฟูความเสื่อมโทรมของดิน การหยุดยั้งการสูญเสียความหลากหลายทางชีวภาพ การจัดการองค์ความรู้ชุมชนท้องถิ่นด้านการอนุรักษ์ทรัพยากรป่าไม้ และอื่น ๆ ที่เกี่ยวข้อง

**2.** **การพัฒนาพลังงานที่ทันสมัยและเป็นมิตรกับสิ่งแวดล้อม**: เกี่ยวข้องกับงานวิจัยเพื่อการเข้าถึงการพัฒนาพลังงานที่ทันสมัย สะอาดและปลอดภัย รวมถึงพลังงานทางเลือกที่เป็นมิตรกับสิ่งแวดล้อม และอื่น ๆ ที่เกี่ยวข้อง

**6. รูปแบบการจัดประชุม**

6.1 การบรรยายพิเศษโดยผู้ทรงคุณวุฒิ

6.2 การนำเสนอผลงานวิชาการในรูปแบบบรรยาย (oral) และ โปสเตอร์ (poster)

**7. งบประมาณ**

ศูนย์ประสานงานเครือข่ายวิจัยนิเวศวิทยาป่าไม้ประเทศไทย ภาควิชาชีววิทยาป่าไม้ประเทศไทย คณะวนศาสตร์ รวมถึงที่ได้รับการสนับสนุนจาก องค์กรภาคเอกชนต่าง ๆ และเบิกจ่ายค่าลงทะเบียนจากผู้เข้าร่วมประชุม

**8. อัตราค่าลงทะเบียน**

รับการสนับสนุนค่าใช้จ่ายจาก ศูนย์ประสานงานเครือข่ายวิจัยนิเวศวิทยาป่าไม้ประเทศไทย ภาควิชาชีววิทยาป่าไม้ คณะวนศาสตร์ มหาวิทยาลัยเกษตรศาสตร์ องค์กรภาคเอกชนต่าง ๆ และ \*ค่าลงทะเบียนของผู้เข้าร่วมประชุมวิชาการ (ผู้เข้าประชุม โดยนำเสนองาน ท่านละ 1,500 บาท และไม่นำเสนองาน ท่านละ 1,000 บาท)

\* ค่าลงทะเบียนเพื่อ เอกสารการประชุม อาหารว่าง อาหารกลางวัน และดูงานนอกสถานที่\*

**9. การชำระเงินค่าลงทะเบียน**

9.1โอนเงินผ่าน QR Code ของคณะวนศาสตร์ มหาวิทยาลัยเกษตรศาสตร์

(เอกสารแนบในระบบการประชุมออนไลน์ <https://www.conference.forest.ku.ac.th/t-fern>)

9.2 สำเนาการโอนเงินค่าลงทะเบียน (ใบ pay-in) พร้อมแบบตอบรับเข้าร่วมประชุมฯ ไปที่

น.ส.นัทธมน โพธิยะราช โทรศัพท์ 0-2579-0176 ต่อ 522 หรือ E-mail: [ffornmp@ku.ac.th](mailto:ffornmp@ku.ac.th)

**10. กำหนดการจัดงาน**

| **กิจกรรม** | **ช่วงเวลา** |
| --- | --- |
| เปิดรับบทความวิจัย ทั้งภาคบรรยายและโปสเตอร์  ผ่าน**ระบบ (**[**https://www.conference.forest.ku.ac.th/t-fern**](https://www.conference.forest.ku.ac.th/t-fern)) | **ตั้งแต่บัดนี้ถึง**  **วันที่ 15 ธันวาคม 2566** |
| คณะกรรมการพิจารณาผลงานวิจัย | **16 - 23 ธันวาคม 2566** |
| แจ้งผลการพิจารณาของคณะกรรมการให้เจ้าของผลงานเพื่อแก้ไข | **24 ธันวาคม 2566** |
| เจ้าของผลงานส่งผลงานที่ปรับแก้ตามข้อพิจารณา | **5 มกราคม 2567** |
| ประกาศโปรแกรมทาง[**https://conference.forest.ku.ac.th/t-fern**](https://conference.forest.ku.ac.th/t-fern) | **10 มกราคม 2567** |
| เจ้าของผลงานชำระค่าลงทะเบียน | **ภายในวันที่ 10 มกราคม 2567** |
| ผู้สนใจส่งแบบตอบรับ หรือสมัครเข้าร่วมประชุม พร้อมชำระเงิน  ผ่าน**ระบบ (**[**https://www.conference.forest.ku.ac.th/t-fern**](https://www.conference.forest.ku.ac.th/t-fern)) | **ตั้งแต่บัดนี้จนถึง**  **วันที่ 15 มกราคม 2567** |
| **จัดการประชุมนำเสนอผลงานวิชาการ**  **\*ศึกษาดูงานนอกสถานที่ (องค์การพิพิธภัณฑ์วิทยาศาสตร์แห่งชาติ)** | **25 – 26 มกราคม 2567**  **27 มกราคม 2567** |

**11. รูปแบบผลงานทางวิชาการ**

นำเสนอแบบในสถานที่จัดการประชุม (onsite) (เวลา 20 นาที: นำเสนอ 15 นาที ถาม-ตอบ 5 นาที)

(สำหรับผู้ที่นำเสนอในรูปแบบโปสเตอร์จะได้นำเสนอสรุปแบบปากเปล่าท่านละ 3 นาที)

**แบบตอบรับการเข้าร่วมการประชุมวิชาการและนำเสนอผลงานวิชาการ**

**“เครือข่ายวิจัยนิเวศวิทยาป่าไม้ประเทศไทย ครั้งที่ 13**

**(Thai Forest Ecological Research Network, T-FERN #13)”**

**ระหว่างวันที่ 25-27 มกราคม 2567 ณ คณะวนศาสตร์ มหาวิทยาลัยเกษตรศาสตร์ กรุงเทพฯ**

**ชื่อ-สกุล (ภาษาไทย)**

**ชื่อ-สกุล (ภาษาอังกฤษ)**

**ตำแหน่งทางวิชาการ (ผศ. รศ. ศ.) .**

**สังกัดภาควิชา / หลักสูตรสาขาวิชา / คณะ / สถาบัน**

**ที่อยู่ที่สามารถติดต่อได้สะดวก**

**E-mail**: **โทร**

**สถานภาพ** ⬜ อาจารย์/นักวิจัย ⬜ นิสิต นักศึกษา ⬜ บุคคลทั่วไป ⬜ บุคลากรในสังกัด มก.

**การเข้าร่วมงานประชุมวิชาการ**

⬜ เข้าร่วมโดยนำเสนอผลงานวิชาการ • ภาคบรรยาย • ภาคโปสเตอร์ เรื่อง

⬜ เข้าร่วมโดยไม่นำเสนอผลงานวิชาการ

⬜ เข้าร่วมศึกษาดูงานนอก วันที่ 27 มกราคม 2567 ณ องค์การพิพิธภัณฑ์วิทยาศาสตร์แห่งชาติ



**การชำระเงินค่าลงทะเบียน**

**ค่าลงทะเบียนท่านละ 1,500 บาท** (สำหรับผู้นำเสนอผลงาน) และ

ท่านละ 1000 บาท สำหรับผู้เข้าร่วมประชุม

โอนเงินผ่าน QR Code ของคณะวนศาสตร์ มหาวิทยาลัยเกษตรศาสตร์

**ส่งแบบตอบรับ หลักฐานการโอนเงิน และสอบถามรายละเอียดเพิ่มเติมได้ที่**

นางสาวนัทธมน โพธิยะราช

โทรศัพท์ 0-2579 0176 ต่อ 521 E-mail: ffornmp@ku.ac.th

**กรุณาส่งแบบตอบรับ**

**ภายในวันที่ 15 มกราคม 2567**

**(สำหรับผู้เสนอผลงาน โปรดส่งแบบตอบรับพร้อมบทความวิจัย ภายในวันที่ 10 มกราคม 2567)**